open-index/open-wikipedia-markdown huggingface dataset:
Peg DHCP

**Peg DHCP** a l'è on sistema normaa de la RFC 2322 per implementà on sistema DHCP a man indova a l'è mìnga possibil fàll cont i mezz informategh, cont di molletta del bucaa de legn cont i informazion per connettes, principalment l'adressa IP, segnaa sora.

Publegaa el 1 de april 1998, a differenza di àlter pess d'april 'me l'evil bit, a l'è 'n protocoll doperaa seriament in di red di computer.

## Storia
Giamò in di radun hacker in di Paes Bass del 1997, per dà a tucc on'adressa IP senza ris'cià el fenomen di rouge DHCP, a l'è staa doperaa el meccanism di mollett.

In del 1998 a l'è offizialment mituu dent in di RFC.

A l'è doperaa anca incoeu in di radun de la serie Chaos Communication Camp e in l'Hacking at Random del 2009, semper in di Paes Bass, indova ògni tocch del radun el gh'eva 'na soa division territoriala e per ottegnì l'adressa bisognava segnàss el numer del proppi Datenklo, ossia el cess chimich svoeudaa doperaa 'me zona impermeabil per i apparecc de red.

## Fonzionament

In 'sto sistema l'adressa assegnada a on computer a l'è scrivuda in su 'na molletta di pagn o semper in su 'n oggett che 'l pò vèss compagnaa al computer. Despess a gh'è anca di àlter informazion 'me i MAC address per evità di fals o i DNS e i gateway de impostà per fà fonzionà la red.

## Vos corelaa
*DHCP
*Rogue DHCP
ISBN

Ol codex **ISBN** (de l'ingles **International Standard Book Number**, "numer de riferiment internazional del liber") l'è una sequenza numeriga de 13 cifre dovrada in manera internazionala per la classificazion dei liber (l'è dovrada anc'mò la codifega de prima del 2007, con 10 cifre dei quale l'ultema la pœl vesser una letera maiuscola X). L'è definid de un standard ISO, derivad de la codifega SBN ingles del 1967. Anca se l'è miga obligatoria, ol so uso l'è oramai deventad essenzial per i liber qe i vegn for ind la granda distribuzion.

Ogne codex ISBN l'è associad in manera unega a una specifega edizion del liber (i ristampe i tegn però l'istess codex) e, una volta daits, al pœl plu vesser dovrad.

## Riferiments
Antispyware

L**'antispyware** a l'è on software pensaa per identificà e eliminà specificatament i malware che spien l'utent 'me i spyware, i adware, i keylogger, senza andà in conflitt cont i antivirus classich.

## Vos corelaa
*Antivirus
Traceroute

In di red di computer **traceroute** a l'è 'n software progettaa per traccià el percors pacchett in su 'na red in tra on mittent e on destinatari. El dopera la fonzion TTL del protocoll IP, che 'l specifica el numer de noeud che 'l pacchett el pò attraversà prima de vèss respint, cont on pacchett cont TTL crescent per avègh indree on messagg d'error de ògni sistema de red attraversaa cont ICMP.

## Vos corelaa
*Ping
Red di computer

Ona **red di computer** a l'è 'na red di telecomunicazion digitala che la permett ai noeud de scambiàss di dacc cont di connession in tra de lor, sia fisegh sia in l'etere.

I noeud a hinn i pont de la red che originen, lavoren e riceven i dacc: Includen host 'me di personal computer, telefon, server, tablet e hardware de red. Du noeud se disen connettuu se pòden scambiàss di dacc in tra de lor, anca sènza vess direttament ligaa vun a l'alter.

## Vos corelaa
*Internet
*Ciberspazzi
*Topologia de red
Noeud (red)

On **noeud** a l'è, in d'ona red di computer, on pont attiv de inizzi, passagg o fin de 'na red. Ògni protocoll el gh'ha la soa definizion de noeud, che tipicament a hinn i computer, l'hardware de red o di resors compartii 'me di hard disk o di stampant.
Stazion de Chieri

La **Stazion de Chieri** a l'è 'na stazion ferroviaria del comun de  in su la . 

## Moviment

La stazion a l'è servida di treni SFM de la linia 1 del servizzi ferroviari metropolitan de Turin, cont cadenzament semiorari in la ponta, orari in di àlter perìod e bioraria in di fest e gestii de la GTT

## Servizzi
 Biliettaria

## Interscambi
 Fermada de l'autobus
Radicalism

El **radicalism** a l'è l'estrema sinistra del pensee liberal, nassuu in del secol quell de 18, che parpogneven de reformi radicaj in del camp social 'me el suffragi universal.

Cont el rivà del secol quell de 20 e 'l spantegàss di àlter idej 'me la socialdemocrazia el radicalism despess el se spòsta in l'ambit del center-sinistra, in contrapposizion al conservatorism, anca se gh'è di cas, 'me in Danimarca, indova hinn entraa in del center-destra.

In di Stat Unii, indova i socialista han mai trovaa gran consens, el termen radical l'è doperaa per parlà de la noeuva sinistra de ispirazion marxista.

## Riferiment
*Radicalismo - Treccani

## Vos corelaa
*Liberalism social
*Partii Radical Transnazional
Exploit (informatega)

On **exploit** a l'è on tocch de software, dacc o sequenza de comand che 'l sfrutta ona vulnerabilità per provocà on comportament inattes in del sistema vittima, 'me ona fuga de informazion, 'na privilege escalation, on Denial of Service o l'esecuzion de codes arbitrari.

## Vos corelaa
*Metasploit
*Shellcode
*Sqlmap
*Crimeware
*w3af
Campiunaa del Mund de Formula 1 1988

El **Campiunaa del Mund de Formula 1 1988** l'è staa el 39° valid per el Campiunaa del Mund Piloti e 'l 30° per el campiunaa del Mund Custrutur. L'è iniziaa el 3 de april e l'è finii el 13 de nuvember dopu 16 Gran Premi. El Campiunaa del Mund Piloti l'è staa vengiüü per la prima volta dal pilota brasilian Ayrton Senna cun 90 punti, mentre el Campiunaa Custrutur l'è staa vengiüü per la quarta volta de la scüderia inglesa McLaren cun 199 punti. 

## Resucunt de la stagion
El Campiunaa l'è staa duminaa da la McLaren, che l'ha vengiüü 15 Gran Premi sö 16 cunt i dò piloti Ayrton Senna (8 vitori) e Alain Prost (7). Senna l'ha vengiüü el campiunaa anca se l'ha faa menu punti de Prost, perché gh'era la regula che, per el Campiunaa del Mund Piloti, i cüntaven dumà i vündes risültaa migliur. Prost, anca se 'l fà 105 punti cuntra i 94 de Senna, el perd el campiunaa del mund, perché i sò vündes risültaa migliur i'henn 7 vitori e 4 segund posti (87 punti); Senna, inveci, el gh'ha 8 vitorie e 3 segund posti (90 punti).
L'ünich olter pilota in grado de vinc un Gran Premi in de la stagion l'è 'l Gerhard Berger, che el triunfa cun la Ferrari a Munza, al Gran Premi d'Italia.

## Clasifica piloti
Campiunaa del Mund de Formula 1 1990

El **Campiunaa del Mund de Formula 1 1990** l'è staa el 41° valid per el Campiunaa del Mund Piloti e 'l 32° per el campiunaa del Mund Custrutur. L'è iniziaa el 11 de marz e l'è finii el 4 de nuvember dopu 16 Gran Premi. El Campiunaa del Mund Piloti l'è staa vengiüü per la segunda volta dal pilota brasilian Ayrton Senna cun 78 punti, mentre el Campiunaa Custrutur l'è staa vengiüü per la sesta volta de la scüderia inglesa McLaren cun 121 punti. 

## Resucunt de la stagion
La McLaren, inscè forta in di agn precedenti, ind el 1990 la gh'ha piö una machina in grado de duminà semper. La Ferrari del Campion del Mund Alain Prost, infatti, la va fort e l'è in grado de restà tacà a Senna e a la McLaren in di Campiunaa Piloti e Custrutur. Prima del Gran Premi del Giapun, a Suzuka, el penültim de la stagion, Prost l'è ubligaa a finì davanti a Senna se 'l vör tegnì viif i speranzi de vinc el Campiunaa a l'ültima gara in Australia. Senna el fà la pole position e Prost el partiss segund, dal lato püssee nett de la pista: el "Prufesur" el partiss ben e 'l pasa davanti a Senna; quest che però el le tuca dent a la prima cürva, inscè che i se ritiren tüss dò. Senna el vinc el sò segund Campiunaa del Mund in mezz ai pulemich.

## Clasifica piloti
Ordoliberalism

L**'ordoliberalism** a l'è la varianta todesca del liberalism social che la enfatizza el besogn del Stat per siguràss che el liber mercaa el fonzioni pussee vesin possibel al sò potenzial teòrich.

L'ordoliberalism el se differenzia del liberalism classich e l'è contrari al neoliberism.

## Vos corelaa
*Scoeula de Freiburg
*Economia soziala de mercaa
Brain (virus)

**Brain** a l'è consideraa el primm virus informategh per MS-DOS, sortii a genar 1986. Progettaa in Pakistan, l'infettava el bootloader di sistema DOS. A differenza de alter tanc virus de l'epoca a l'éra progettaa per infettà no i hard disk partizionaa, e donca destrugàj no.

A l'éra pensaa per protegg on software de salut de la pirateria informatega, tant che el virus el gh'ha dent l'adressa di autor, i padron de 'na bottega de la zona de Lahore, per avègh la "vaccinazion" del virus.

## Vos corelaa
*Elk Cloner
Lucius Cesar

*Lucius Cesar*', s-cèt del March Vipsan Agripa e de la Giulia magiura, neùt del Augusto, nasìt in del 17 a.C., mórt in del 2.
Lengua ebraica

Cond el termen **lengua ebraega** (in ebraeg israelian: *עברית*, *ivrit*) i è ciamade la *lengua bibliga* (o *classega*) e qella *moderna*, ofiçala ind el Stat d'Israel e ind l'Oblast autonoma ebraega in Russia, cond circa 7 milion de parlador ind el mond. A l'è una lengua semitega.

## Bibliografia
* Zuckermann, Ghil'ad (2003), ''Language Contact and Lexical Enrichment in Israeli Hebrew'', Palgrave Macmillan (ISBN 9781403917232)
* Lingua Mosaica o Lingua-Mosaico?: La Genetica dell'Israeliano, Ghil'ad Zuckermann
Sqlmap

**sqlmap** a l'è on software open source a linia de comand scrivuu in Python per provà se on DBMS e 'n applicazion la gh'ha 'na SQL injection. El supporta di exploit specìfich per MySQL, Oracle, PostgreSQL, Microsoft SQL Server, Microsoft Access, IBM DB2, SQLite, Firebird, Sybase, SAP MaxDB, HSQLDB e Informix.

## Vos corelaa
*SQL injection
*Penetration test
*w3af
Campiunaa del Mund de Formula 1 1985

El **Campiunaa del Mund de Formula 1 1985** l'è staa el 36° valid per el Campiunaa del Mund Piloti e 'l 28° per el campiunaa del Mund Custrutur. L'è iniziaa el 3 de april e l'è finii el 3 de nuvember dopu 16 Gran Premi. El Campiunaa del Mund Piloti l'è staa vengiüü per la prima volta dal pilota frances Alain Prost cun 73 punti, mentre el Campiunaa Custrutur l'è staa vengiüü per la terza volta de la scüderia inglesa McLaren cun 90 punti. 

## Resucunt de la stagion
El Campiunaa l'è segnaa de la lota tra la McLaren de Alain Prost e la Ferrari del Michele Alboreto, che fin al Gran Premi d'Ulanda l'è tacaa al "Prufesur" in clasifica (56 punti per el frances e 53 per l'italian). In di ültim cinc Gran Premi, però, Alboreto el se ritira semper, e alura el Prufesur el porta a cà el sò prem Titul Mundial cun 21 punti de vantagg söl segund. Prost l'è anca el pilota cun püssee Gran Premi vengiüü (5), mentre Alboreto, Senna sö Lotus, Rosberg e Mansell sö Williams ne vincen dü a testa. Anca Elio de Angelis sö Lotus, Nelson Piquet sö Brabham e Niki Lauda sö McLaren i vincen un GP a testa in de la stagion 1985.

## Clasifica piloti
Sircam

**Sircam** a l'è staa on worm del 2001 che 'l taccava i sistema Windows 9x. A l'era famos per el sò comportamènt de spantegàss via e-mail ai contatt de la rubrica cont di tocch di file, tipicament xls o doc ma di voeult anca immagin, che eren infettaa del worm e poeu mandaa ai contatt.

Oltra a 'sta tecnega el podeva spantegàss anca cont i condivision de red vert.

A l'éra programmaa per mandà a l'utent ona mail con 'sti tìtoi in ingles:
*I send you this file in order to have your advice
*I hope you like the file that I sendo you
*I hope you can help me with this file that I send
*This is the file with the information you ask for

E in spagnoeu:
*Te mando este archivo para que me des tu punto de vista
*Espero te guste este archivo que te mando
*Espero me puedas ayudar con el archivo que te mando
*Este es el archivo con la informacion que me pediste

Per on bug del software a l'era tipicament spedii domà in la forma "I send you this file in order to have your advice."

## Riferiment
*Fatti infettare da Sircam!
Payload (malware)

El **payload** de on malware  a l'è el codes che l'è eseguii per compì di azion cattiv e dannos in sul sistema vittima 'na voeulta eseguii el malware.

Se, per esempi, a l'è doperaa on exploit per infettà el sistema cont on ransomware quèst ultim a l'è el payload del malware.

## Riferiment
*Payload
Payload

*Caregh util, concett di strapòrt
*Caregh util, concett de l'astronautega
*Caregh util, in telecomunicazion on dacc pur senza header o metadata
*Payload, el codes cattiv de on malware
Bandera de Gadsden

La **Bandera de Gadsden** a l'è 'n istorega bandera di Stat Unii, dissegnada in del 1775 del Christopher Gadsden e retegnuda la prima bandera del Paes.

A l'è 'n drappon giald cont disegnaa on serpent a sonaj e con scrìcc "Don't tread on me", ossia "pestom no".

A l'è on simbol de libertà e de patriottism e l'è doperada soratutt del Partii Libertarian

## Vos corelaa
*Bandera di Stat Unii
Anna Kournikova (worm)

**Anna Kournikova**, in del codes "Vbs.OnTheFly Created By OnTheFly", a l'è staa on worm scrivuu el 11 de febrar 2001 de 'n ventenn olandes, Jan de Wit, che 'l doperava per spantegàss di fals foto de la tennista Anna Kournikova via email, cont oggett "Here you have, ;0)" e alegaa el file "AnnaKournikova.jpg.vbs", che l'era no 'na foto ma on software malevol che 'l spantegava el worm, che l'éra mìnga dannos per i sistema infettaa ma che l'ha ingolfaa i server mail vista la soa diffusion.

## Storia
El worm a l'è staa creaa el 11 de febrar cont on toolkit disponibil online e 'l 14 de febrar l'autor, el ventenn Jan de Wit, el va de la polizia per confessà de avè fà lu el malware. L'FBI l'eva mittuu el David L. Smith, autor de Melissa condanaa a juttà la polizia, per cercà de descovrì la soa identità. Pocch prima l'eva postaa 'na confession in sul newsgroup di foto de la Kournikova, indova che l'ha lodaa la bellezza de la tennista e l'ha daa la colpa di infezion ai utent.

El sindegh de la soa città, Sneek, Sieboldt Hartkamp, l'ha parpognuu de assumel in del dipartiment IT de la città che la gh'ha de besogn di talent inscì.

A l'è staa processaa a Leeuwarden e condanaa a 150 or de servizzi social.

## Varda anca
*ILOVEYOU
Michelangelo (virus)

**Michelangelo** a l'è staa on virus che 'l infettava el boot sector di computer cont l'MS-DOS e 'l 6 de marz, dì de nassita del Michelangelo Buonarroti, el sorascriv i primm 100 settor de l'hard disk di zeri, mossa che l'avaria de segur impedii el boot del sistema e despess destrugaa di dacc de l'utent.

## Vos corelaa
*Stoned (virus)
Mylife (worm)

**Mylife** a l'è staa on worm del 2002, scrivuu in Visual Basic e che 'l se spantegava via mail grazia a la rubrica de Outlook. El mostrava a l'utent 'n immagin, 'na tosetta cont on fior in la version A e Bill Clinton che 'l sona on sassofon in la version B, ma n'hinn staa registraa di àlter variànt postum.

Intant a l'éra eseguii el payload del malware che, se el menut del sistema a l'éra pussee de 45, el scancellava tucc i file de sistema del drive C:\ e D:\.

## Riferiment
*W32.MyLife@mm
*Mylife
Margaret Thatcher

**Margaret Hilda Thatcher**, nassuda **Roberts** (Grantham, 13 ottober 1925 – Londra, 8 april 2013) a l'è stada 'na politega britannega, prima ministra del Regn Unii dal 4 de magg 1979 al 28 de november 1990 e guida del Partii Conservator dal 1975 al 1990, quand che l'ha mollaa la guida in favor del John Major.

Cognossuda 'me "Lady de ferr", nomm creaa de la propaganda sovietega ma poeu adottaa de lee, la soa tendenza politega, ciamada thatcherism a l'è 'n insemma de politegh in tra el liberism e 'l conservatorism.

## Riferiment
*Thatcher, Margaret Hilda - Treccani

## Alter progett

## Vos corelaa
*Guerra di Falkland
*Ronald Reagan
*There Is No Alternative
*Descor de Bruges
Thatcherism

El **thatcherism** a l'è la tendenza politega/economega de la Margaret Thatcher mittuda in pratega in del sò governo, in tra el 1979 e 'l 1990, fondada in sul liberism e 'l conservatorism e cont pont fondamentai:
*La reduzion del cress del debit publegh
*Reduzion di tass in sul lavorà e in sui capitaj
*Deregolamentazion di attività economegh
*Contròll de l'offerta monedaria e  reduzion de l'inflazion

'Sti idej a hinn ligaa anca al Reaganism, i politegh adottaa del Ronald Reagan in la soa presidenza in tra el 1981 e 'l 1989.

## Riferiment
*Margaret Thatcher - Britannica

## Vos corelaa
*Blatcherism
*Neoliberism
*There Is No Alternative
McLaren MP4/4

La **McLaren MP4/4** l'è stada la machina de la McLaren per el Campiunaa del Mund de Formula 1 1988. L'è stada prugetada del Gordon Murray e del Steve Nichols, e l'è vüna di machin de Formula 1 püssee duminanti de la storia del campiunaa: in 16 Gran Premi, i dü piloti Ayrton Senna e Alain Prost hann vengiüü 15 Gran Premi e hann faa 15 pole position. Senna, a la fin, el vincerà el Campiunaa del Mund denanz propi al sò cumpagn de squadra.
Williams FW14B

La **Williams FW14B** l'è stada la machina de la Williams F1 ind el Campiunaa del Mund de Formula 1 1992. La FW14B l'è stada una machina straurdinaria, che l'ha vengiüü el Campiunaa del Mund Piloti cunt el Nigel Mansell e anca el Campiunaa Custrutur cunt el Riccardo Patrese cume segund pilota. I dü piloti hann vengiüü 10 dei 16 Gran Premi de la stagion 1992 e han faa 15 pole position grazie anca al sistema di suspension atif. Mansell e Patrese i finissen, cun la FW14B, al prem e al segund post de la clasifica piloti ind el 1992.

I dü piloti de la Williams FW14B i'eren tüss dü a la fin de la cariera: el Mansell el gh'era 39 agn, mentre el Patrese 38.
Johnny Herbert

El **John Paul Herbert**, ciamaa **Johnny** (Brentwood, el 25 de giögn del 1964), l'è un ex pilota de Formula 1 britanich. 

## Cariera
Herbert el cumincia a corr in de la Formula 1 ind el 1989 cun la Benetton e 'l rüva quart sübit al prem Gran Premi, in Brasil. El quart post el resterà el sò migliur risültaa fin al 1995, quand el corr amò cun la Benetton del Campion del Mund Michael Schumacher: en chela stagion lè, el tudesch el riess a difend el Titul Mundial e Herbert el rüva quart de drè ai dü piloti de la Williams, Damon Hill e David Coulthard. Herbert el vinc anca i Gran Premi de Gran Bretagna e d'Italia, i sò prem dò vitori in cariera.
 
Ind el 1996 el pasa a la Sauber, induè el resta tri agn. A la Sauber Herbert el fà dü terz posti al Gran Premi de Monaco 1996 e ancamò al Gran Premi d'Üngheria 1997. Ind el 1999 el pasa a la Stewart e 'l vinc el Gran Premi d'Europa 1999, in vün di Gran Premi püssee incredibel de la storia de la Formula 1. La sua ültima stagion la pasa a la Jaguar, ind el 2000, senza fà gnà un punt.

Herbert, in de la sua cariera, l'ha anca vengiüü la 24 Ur de Le Mans ind el 1991 cun la Mazda 787B, in chela che la resta amò incö l'ünica vitoria de la scüderia giapunesa in de la 24 Ur de Le Mans.
ExploreZip

**ExploreZip** a l'è staa on worm descovert in Israel el 6 de giugn 1999.

## Distribuzion
La via primària de diffusion a l'éra l'email, cont di messagg cont alegaa "Zipped_files.exe" e test:


Hi!

I have received your email and I shall send you a reply ASAP. Till then take a look at the attached zipped docs.

Bye!


El se spantegava anca in di condivision de red vert.

## Payload
El payload a l'era 'na schermada compagna de quèlla de on file zip corrott, intant el worm el se cobbiava in del disch rigid e WIN.INI (Windows 9x) o el Register de Windows (Windows NT) per eseguiss al primm reboot.

El se inviava poeu cont Outlook, Outlook Express o Exchange a tucc i contatt de la rubrica e 'l scancellava tucc i file de Microsoft Office e tucc i sorgent scrivuu in C e C++ cont el sorascrivij cont di zeri.

## Riferiment
*Worm.ExploreZip
Campiunaa del Mund de Formula 1 1991

El **Campiunaa del Mund de Formula 1 1991** l'è staa el 42° valid per el Campiunaa del Mund Piloti e 'l 33° per el campiunaa del Mund Custrutur. L'è iniziaa el 10 de marz e l'è finii el 3 de nuvember dopu 16 Gran Premi. El Campiunaa del Mund Piloti l'è staa vengiüü per la terza volta dal pilota brasilian Ayrton Senna cun 96 punti, mentre el Campiunaa Custrutur l'è staa vengiüü per la setima volta de la scüderia inglesa McLaren cun 139 punti.

### Resucunt de la stagion
El Campiunaa del Mund Piloti l'è duminaa del campion del mund in carica, Ayrton Senna, che 'l vinc i prem quater Gran Premi e, dopu Monaco, el gh'ha gemò 29 punti de vantagg söl segund in clasifica, l'Alain Prost cun la Ferrari. In de la part central de la stagion i do Williams del Nigel Mansell e del Riccardo Patrese i pröven a recüperà cun quater vitori de fila, ma urmai l'è tropp tardi: la Williams la paga i sò prublemi de afidabilità e la rüva segunda ind el Mundial: Senna e la McLaren i'henn Campion del Mund 1991.

### Clasifica piloti
Economia soziala de mercaa

L**'economia soziala de mercaa** a l'è el modell de desvilupp economegh che 'l voeur garantì el liber mercaa e anca la giustizia soziala, cont l'idea de bas che l'individov el se pò no desviluppà completament se hinn no garantii di libertà fondamentai 'me quèlla de impresa, de mercaa e la proprietà privada ma che 'sti condizion chi garantissen no el desvilupp de tucc e che donca el Stat el gh'ha de intervenì in di cas indova che l'integrità fisica o psichica de vergun a l'è a ris'c, sènza però influenzà el mercaa o modifegànn i esit naturaj, ossia el gh'ha de prestà soccors indova el mercaa el falliss in la soa fonzion soziala e fà in manera che i cas de falliment sien el men possibil.

## Riferiment
*Social Market Economy - Britannica

## Vos corelaa
*Ordoliberalism
*Economia messedada
*Wilhelm Röpke
Conservatorism

El **conservatorism** a l'è la correnta politega e sociala che la promoeuv i istituzion tradizionai de 'na società. I idej del conservatorism revarden despess i tradizion, la gerarchia sociala, i autorità, i sistema politegh e i diritt de proprietà. I varij corrent del conservatorism a hinn eterogenei e unii principalment di 'sti principi.

El color tradizional del conservatorism a l'è el bloeu.

## Alter progett

## Vos corelaa
*Conservatorism liberal
*Conservatorism nazional
*Conservatorism social
*Conservatorism uninazional
*Conservatorism fiscal
*Conservatorism progressista
Libertà negativa

La **libertà negativa** a l'è 'n concett fondamental del liberalism, ossia la libertà de l'interferenza di àlter personn, ossia el contrari de la libertà positiva, che l'è la possibilità de fà on vergòtt.

## Vos corelaa
*Libertà positiva
*Principi de non-aggression
Moviment Fassism e Libertà - Partii Socialista Nazional

El **Moviment Fassism e Libertà - Partii Socialista Nazional** (**Movimento Fascismo e Libertà - Partito Socialista Nazionale** in italian) a l'è 'n partii politegh italian socialista nazional, l'unich a riferìss esplicitament al fassism in Italia, fondaa el 25 de luj 1991 del giornalista e Senator del Moviment Social Italian Giorgio Pisanò 'me **Moviment Fassism e Libertà**. In del 2009 a l'è giontada la dizion de **Partii Socialista Nazional**.

## Storia
El moviment el nass in del 1989 'me corrent del MSI e la sortìss in del 1991, per la guida del Gianfranco Fini. In del 1995 el toeu part brevement al progett del Pino Rauti, Movimento Sociale - Fiamma Tricolore, per poeu sortìnn.

In del 2009 a l'è giontaa al nomm del partii "Partii Socialista Nazional".

## Ideologia
El partii el refuda de vèss ciamaa de destra e neofassista, degià che l'è fondaa in sui teorij del Benito Mussolini de la Republega Sociala Italiana, pussee socialista a nivell econòmich e social cont di idej 'me el corporativism e la socializzazion de l'economia. 

El refuda anca el razzism e la discriminazion religiosa, tant de avè deciaraa che "l'è mej on fassista negher e islamegh che on antifassista bianch e cristian". El moviment a l'è laich in sui quistion de lotta religiosa e l'è fortement anti-atlantista.

Dòpo de la mort del Giorgio Pisanò el moviment l'è deventaa anca assee antisionista e l'ha retegnuu valida la teorìa del complott giudaich.

## Legg e elezion
El moviment a l'è staa pussee de 'na voeulta accusaa de vorè costituì ancamò el desligaa Partii Nazional Fassista, ma a l'è staa semper assolt perchè, anca se el dopera 'n simbolism fassista el reciama no direttament a quell partii che l'è proibii. A l'è però capitaa che gh'hann proibii de doperà el fass o la paròlla "fassism".

El partii l'ha tolt part ai elezion politegh del 1992 e in d'on poo de elezion locai: l'ha ciappaa di consiliee a Mura, Roatto, Parella e a Turin in del 2006 l'ha doperaa on simbol censuraa "Censurato e Libertà".

## Vos corelaa
*Neofassism
*Giorgio Pisanò
Campiunaa del Mund de Formula 1 1993

El **Campiunaa del Mund de Formula 1 1993** l'è staa el 44° valid per el Campiunaa del Mund Piloti e 'l 35° per el campiunaa del Mund Custrutur. L'è iniziaa el 14 de marz e l'è finii el 7 de nuvember dopu 16 Gran Premi. El Campiunaa del Mund Piloti l'è staa vengiüü per la quarta volta dal pilota frances Alain Prost cun 99 punti, mentre el Campiunaa Custrutur l'è staa vengiüü per la sesta volta de la scüderia inglesa Williams cun 168 punti. 

## Resucunt de la stagion
La Williams, cume in de la stagion precedent, l'è la machina püssee forta de tücc e la domina el campiunaa cunt i dü piloti Alain Prost e Damon Hill. Dopu ses Gran Premi, però, in testa a la clasifica piloti gh'è Ayrton Senna cun la sua McLaren e cun 5 punti de vantagg sö Prost. Dopu el Gran Premi de Monaco, Senna el rüva piö a podi per vott Gran Premi, menter Prost na vincerà quater: a dü gar da la fin, el frances el diventa campion del mund, anca se Senna el ghe riess a vinc i dü ültem Gran Premi, i ültem dü vitori de la sua cariera.

## Clasifica piloti
Stat minimo

El **Stat minimo** a l'è el Stat liberal che 'l gh'ha 'me unich obietiv la tutela di diritt fondamentaj di zittadin, senza nissuna influenza in sul mercaa.

## Riferiment
*Perché lo Stato Minimo è bello?

## Vos corelaa
*Minarchism
*Stat-guardian notturn
*Stat liberal
*Stat social
Register (informatega)

On **register** a l'è 'n tochelin de memoria del processor. In di computer primitiv eren el sistema principal de memoria primaria, incoeu inveci a hinn tipicament doperaa 'me sistema di cache per volzà la velocità de access ai dacc pussee doperaa o per fà di elaborazion al moment.

## Esempi
*Register indes
*Memory address register
*Memory data register
*Instruction register
*Program counter
*Register de stat
*Register de stack

## Vos corelaa
*Memoria primaria
Tetan

El **tetan** a l'è 'na malattia infettiva minga contagiosa dovuda a la tossina del batteri Clostridium tetani e che la provoca 'n gradual perd de contròll di muscoi finna a quej respiratori e 'l causa donca la mort, se mìnga curaa.
Elettrotreno Stadler SMILE

El **SMILE** (acronim del todesch *Schneller Mehrsystemfähiger Innovative Leichter Expresszug*, ossia *treno innovativ, espress, svelt, linger e multi-sistema*), classificaa di Ferrovij Federai Svizzer **RABe 501 Giruno**, e, prima, del produttor 'me **EC250**).

Pensaa 'me treno per la Galleria del Gottard l'è staa ordenaa di FFS in 29 esemplar.

## Storia
El primm orden a l'è staa faa a ottober 2014 per 29 treni cont opzion per àlter 92.

In del 2016 a l'è staa presentaa a InnoTrans in version redutta a 5 cass e 'l 18 de magg 2017 a l'è presentaa el primm treno complett. El 2 de luj l'ha faa la prima corsa de proeuva in del tunnel a 100 km/h.

## Caratteristegh tecnegh
El treno a l'è a 11 cass, cont 12 carrej che intramezzen i carrozz, cont sospension pneumategh. Vott ass su 24 a hinn motor. A l'è anca possibel cobbiànn du cont el rampin automategh.

El treno a l'è omologaa per i red svizzer, italian, todesch e austriegh.

### Ambient viaggiator
L'ambient intèrno a l'è pressurizzaa e partii in prima e seconda class cont 405 pòst settaa. El paviment el gh'ha di zon realzaa a 1'200 mm del pian del ferr e di zon rebassaa a 940 mm del pian. I port a hinn situaa in di zonn ribassaa per facilità l'access. A gh'è dò access apposta per l'entrada autonoma di carrozzell.

El gh'ha dò van per el strapòrt di biciclett.

## Galleria di foto


File:Stadler EC250 Innotrans 2016 08.jpg|Carrell che 'l gionta dò carrozz
File:Stadler EC250 - model (2), Trako 2015, 2015-09-24 (Muri WG 2015-34).jpg|Modellin del treno
File:2 FFS WR6 501 93 85 5 501 201-3 Erstfeld 250617.jpg|Carrozza restorant
File:1 FFS RABe 501 201 Erstfeld 250617.jpg|Treno fermo in stazion
File:3 FFS B7 501 93 85 6 501 201-1 Erstfeld 250617.jpg|Carrozza de segonda class
File:EC250 "Giruno" close to Erlen.jpg|Treno in corsa
File:EC250GirunoSBB.jpg|Mus del treno
File:InnoTrans 2016 (220) Travelarz.JPG|Gabina de guida
File:InnoTrans 2016 (221) Travelarz.JPG|Gabina de guida
File:InnoTrans 2016 (222) Travelarz.JPG|Gabina de guida
File:InnoTrans 2016 (223) Travelarz.JPG|Segg del treno
File:InnoTrans 2016 (224) Travelarz.JPG|Spazzi per i valigg
File:Stadler EC250 Innotrans 2016 01.jpg|Logo FFS in su 'na carrozza



## Alter progett
Socialism de destra

El **socialism de destra**, ciamaa anca **destra sociala** o **socialism [[conservatorism|conservator]]**, a l'è l'ideja socialista che la integra di element de la coltura de destra, soratutt in del camp de l'etica e de la tradizion, che donca a l'è sì a quell sistema di valor retegnuu tipegh de la destra ma la se oppon a di àlter fondament de la destra de stamp liberal 'me el lassee fà e l'individualism, in favor de 'n sistema pussee statalista e cont on ampi Stat social.

El termen a l'è staa doperaa anca di pensator comunista in polemica cont i formi moderaa de socialism sostegnuu anca di fasc pussee volt de la popolazion.

## Vos corelaa
*Fassism
*Corporativism
Stazion de Grugliasco

La **Stazion de Grugliasco** a l'è 'na stazion ferroviaria del comun de  in su la . 

## Moviment

La stazion a l'è servida di treni SFM de la linia 3 del servizzi ferroviari metropolitan de Turin, cont cadenzament semiorari gestii de la Trenitalia.

## Servizzi
 Biliettaria

## Interscambi
 Fermada de l'autobus
Destra (politega)

La **destra** a l'è la component politega che per tradizion la setta a la drizza del President del Parlament. L'element principal a l'è quell del conservatorism e dent gh'è anca i liberaj e tipicament i monarchich. I posizion socialista de forta matris nazionalista e conservativa a hinn ciamaa estrema destra, i posizion pussee moderaa e de ispirazion popolara e democristiana hinn ciamaa center-destra.

## Vos corelaa
*Center-destra
*Estrema destra
*Sinìstra (politega)
Conservatorism social

El **conservatorism social** a l'è l'ideja conservatora de sinistra che l'è a favor de 'na società e de 'n stat social ma conservatora in camp etich e social. A l'è tipicament sociada al socialism de destra, ma di voeult el termen a l'è doperaa 'me sinònim de conservatorism in camp social, sènza connotazion politega, anca se 'l saria pussee giust parlà de conservatorism societari.

## Vos corelaa
*Socialism de destra
Foreshadow

**Foreshadow** a l'è 'na vulnerabilità in l'esecuzion speculativa di moderni microprocessor de la Intel descoverta independentement de dò team in del genar 2018 ma nonziada el 14 de agost 2018. A l'è compagna ai squasi coev Spectre e Meltdown ma, par, pussee grama de doperà e soratutt la dopera 'na fonzion presenta dal 2015, donca la colpiss men dispositiv, tant che la Intel a l'è dubbiosa in su la necessità de 'na patch speziala, degià che la pupart di sistema a hinn protegiuu giamò di patch per i alter vulnerabilità fondaa in sul midemm principi.

Se doperada la permettaria de descovrì di dacc privaa che partegnen a di alter applicazion o, in di sistema cloud, di alter utent. A gh'è anca 'na variant, Foreshadow-NG, che potenzialment la permettaria de legg tutta la cache de 'n processor.

## Fonzionament
La vulnerabilità a l'è in del Software Guard Extensions, che 'l permett a on software de allocà 'na zona de memoria soa privada, ciamada *enclave*, a nivell de microprocessor, senza la possibilità per i software cont i privilegg pussee volt de lensg 'sta àrea de memoria, sistema doperaa per protegg i informazion sensibij, per esempi i web browser o i ciav de crittografia.

A gh'è anca la variant Foreshadow-NG, che la permettaria de legg tutta la cache L1 del processor, cont la possibilità de vess doperada per superà i mitigazion per i àlter attacch fondaa in su l'esecuzion speculativa 'me Meltdown e Spectre.

## Riferiment
*Foreshadow - Breaking the Virtual Memory Abstraction with Transient Out-of-Order Execution
*Foreshadow, una nuova serie di attacchi ai processori Intel 
*‘Foreshadow’ flaw found in Intel CPUs – what to do 

## Vos corelaa
*Spectre
*Meltdown
*TLBleed
Esecuzion speculativa

L**'esecuzion speculativa** a l'è la tecnega indova on sistema informategh el fa di operazion senza la sicurezza che i sò resultaa sien doperaa, part de l'esecuzion foeura orden, per ottimizzà l'esecuzion di programma, cont di algoritm che deciden i cas pussee probabil de eseguì, de solit implementaa a nivell de microprocessor.

Degià che i moderni microprocessor doperen la pipeline di istruzion se, per esempi, on software el gh'ha di diramazion el branch predictor el decidarà la diramazion pussee probabil e i sò istruzion a hinn eseguii speculativament, vist che la possibilità che 'l sia el ramm giust a l'è volta. Se la predizion a l'è fallada, i resultaa a hinn trasaa via. 'N altra forma de esecuzion speculativa a l'è el slipstream, indova che del programma a hinn tolt via di part retegnuu inutil e 'l programma modifegaa a l'è confrontaa cont quell original per verificà che sien logicament compagn.

In del 2018 a hinn staa descovert di important vulnerabilità de 'sti fonzion che permetten de descovrì di part de memoria riservaa 'me Meltdown, Spectre e Foreshadow. Cont el temp, n'hinn staa descovert an'mò pussee, per esempi in del 2022 hinn staa nonziaa Pacman e Retbleed, e 'l s'è descovert che se poden mett insema a di alter attacch, compagn di Rowhammer, per slargànn i capacità, per esempi in Spoiler.

## Riferiment
*What is Speculative Execution?
*Slipstream - Overview 

## Vos corelaa
*Branch predictor
*Data-flow analysis
Branch predictor

El **branch predictor** a l'è 'n  sistema che 'l proeuva a prevedè el tocch de codes de eseguì in d'on software cont di diramazion per velocizzànn l'esecuzion, in d'on sistema de esecuzion foeura orden. I gh'han on roeul importànt in di microprocessor fondaa in su la pipeline di istruzion, degià che se 'l sistema a l'è desviluppaa ben el pò sbassà i temp de esecuzion.

## Riferiment
*Branch Predictor - Technopedia

## Vos corelaa
*Esecuzion speculativa
*Data-flow analysis
Sushi

El **sushi** a l'è 'n mangià giappones spantegaa in tutt el mond faa de ris insemma a di àlter ingredient 'me el pess, de solit cruu, l'alga, la verdura o i oeuv.

## Vos corelaa
*Sashimi
*Ekiben
Liberalism conservator

El **liberalism conservator** a l'è l'ideologia fondada in sul liberalism che la gh'ha dent di element del conservatorism.

## Varda anca
*Conservatorism liberal
Dialett italian settentrional

El **dialett italian settentrional** a l'è l'insemma di variant de la lengua italiana parlaa in Voltitalia, a San Marin e in la Lombardia svizzera. I sò division seguen circa i confin di Region e di lengov regionai, foeura che per la Lombardia indova anca el confin interno de l'Adda el creà 'na division in tra dialett.

## Vos corelaa
* Italian tesines
* Italian de Lombardia
Autotreno SŽ 713/715

L**'Autotreno SŽ 713/715** a l'è 'n autotreno compost de dò unità doperaa di Ferrovij de la Slovenia faa su in tra el 1983 e 'l 1986. Incoeu a hinn doperaa in di tratt minga elettrificaa 'me Lubiana–Novo mesto–Metlika, Sevnica–Trebnje e Lubiana–Kamnik.

I treni a hinn staa progettaa in Germania cont l'assistenza di ingegnee jugoslav: I primm cinch treni a hinn staa faa su in Baviera e ultimaa in Jugoslavia, i àlter a hinn staa faa tucc in Jugoslavia. In principi l'éra doperada anca 'na carrozza 'me prima class business cont la cusina, ma hinn staa poeu tucc convertii in treni standard.

Ògni set a l'è faa de 'na motris Diesel 713 e de 'n remorcc 715: N'hinn staa faa 27 che viaggen cobbiaa e intercomunicant.

## Galleria di foto


File:07.02.96 Ljubljana 713.109 (12576158494) 2.jpg|Treno in livrea classica
File:07040036julianalpstraininnovagorica.jpg|Treno in livrea alpina
File:29.12.2012, 713-104, Ljubljana, Slovenia (16679619891).jpg|Treno in notturna
File:Motorni vlak.JPG|Treno al passagg a nivell
File:SŽ 713 notranjost.jpg|Interno del treno
File:SŽ 713 715 - vizitka.jpg|Targa del treno
File:UIC 95 79 7 713 118-5 Ljubljana-NovaGorica IMAG2786.jpg|Pertus di bici in sul treno
File:Viadukt Velika Loka - SŽ 713 715 (2).jpg|Treno bordegaa in su 'n viadott



## Vos corelaa
*Treni di Slovenske železnice

## Alter progett
Democrazia

La **democrazia** a l'è el sistema de governo indova che la sovranità a l'è in man, direttament o indirettament, ai cittadin che la eserciten cont di votazion.

## Vos corelaa
*Forma de govern
*Democrazia ateniesa
*Democrazia liberala
*Democrazia reppresentativa
*Democrazia diretta
*Democrazia liquida
*Postdemocrazia
Polizia (Cechia)

La **Polizia** (**Policie** in cech'') a l'è la principala forza de l'orden de la Cechia, fada su in el 15 de luj 1991 cont quarter general a Praga. La gh'ha circa 40'500 impiegaa e la collabora cont di àlter forz de polizia cecch e la gh'ha de investigà in su tucc i facc che pertocchen no di àlter agenzij o forz de polizia.

L'è nassuda di cender de la Sbor národní bezpečnosti, la forza de polizia de la Cecoslovacchia comunista, cont la volontà de eliminà i soggett ligaa al regimm. Finna a la division de la Cecoslovacchia pocch agent eren impiegaa, insemma a di agent slovacch, in d'ona forza de polizia federala.

## Giurisdizion
La Polizia Ceca a l'è dividuda in 14 giurisdizion regionai che se occupen de la pupart di robb, di riatt, de l'orden publegh e de la protezion di stazion ferroviari e di indagin.

A gh'è anca di unità faa su a nivell statal 'me l'antidroeuga, la sezion pirotecnega, la polizia di forestee, la protezion di volt carich del Stat e i unità tattich.

## Galleria di foto


File:Vlaclavske namesti Skoda Czech republic policie officers.JPG|Agent de la Polizia
File:Peaked cap.JPG|Cappell de la Polizia
File:Czech police armored vehicle in Václav Havel Airport Prague.jpg|Veicol blindaa a l'Aeroport Václav Havel
File:Eurocopter EC-135T-2, Czech Republic - Police AN1578260.jpg|Elicotter de la Polizia
File:Policejní motocykl, Praha.jpg|Moto de la Polizia
File:Czech Police Car, 2008 coloring.jpg|Auto de la Polizia
File:LKCM04.jpg|Polizia a cavall
File:Main railway station Praha, Skoda Czech republic policie.JPG|Auto de la Polizia



## Alter progett

## Vos corelaa
*Guardia del Castell de Praga
*Banda de la Guardia del Castell de Praga e de la Polizia de la Republega Ceca
Pension

La **pension** a l'è 'na somma de danee che l'è dada a 'n lavorator dopo che 'l desmett, per anzianità o anca per di alter reson, de lavorà. A l'è tipicament pagàda del lavorator cont di contribuu che hinn pagaa durant de la vita lavorativa, e despess cont di tass generaj, in di Stat indova el sistema a l'è publegh.

## Vos corelaa
*Pension de veggiaia
*Pension de anzianità
*Pension de reversibilità
Guardia del Castell de Praga

La **Guardia del Castell de Praga** (*Hradní stráž* in cecch) a l'è 'n unità autonoma di forz armaa cecch sottoposta direttament a l'Offizi Militar del President de la Cechia che la gh'ha de fà la guardia d'onor al Castell de Praga, la sed de la Presidenza. Gh'è 672 soldaa e 43 impiegaa civij.

## Armament
I guardij a hinn armaa principalment cont di pistol CZ 75, di carabinn CZ Scorpion Evo 3 e di fusil d'assalt CZ 805 BREN.

Di alter armi a hinn el fusil vz. 52 de cerimonia, el fusil CZ 750 e, in cors de sostituzion, el lanziagranad RPG-7 e la mitrajetta Uk vz. 59.

## Galleria di foto


File:A Prague Castle guard.jpg|Guardia in uniform estiva
File:2013 Praga, Hradczany, wartownik.JPG|Guardia in uniform invernala
File:Czech Soldier.JPG|Guardia in uniform invernala
File:Prague (7252336590).jpg|Guardia cont l'oscianca
File:Czech-03746 - Sharp (32977288966).jpg|Guardia in uniform invernala
File:Guard at the Prague castle, Prague - 7620.jpg|Guardia in uniform invernala
File:Czech-03747 - Sharp (32174072004).jpg|Guardia in uniform invernala de profil
File:Guard Prague castle 5768.jpg|Guardia cont la nev
File:Guard Prague Castle.jpg|Guardia in uniform estiva
File:Hradní stráž Praha.JPG|Guardij in marcia
File:Czechguards.jpg|Guardij in marcia
File:Czech-03743 - Changing of the Guard (33018900645).jpg|Cambi de la guardia
File:Guardia del Castello Praga.JPG|Guardij s'ceraa
File:Guardia Honor Fallecimiento Havel.jpg|Guardia d'onor a la mort del Václav Havel
File:Statni pohreb Vaclava Havla 23.12.2011 003.jpg|Guardia al funeral de Stat del Václav Havel
File:Dejvice, automobil Hradní stráže.jpg|Forgon di guaridj



## Alter proget

## Vos corelaa
*Banda de la Guardia del Castell de Praga e de la Polizia de la Republega Ceca
Blind signature

La **blind signature** a l'è 'n meccanism crittografich pensaa del  David Chaum 'me sistema de firma digitala de on test che 'l gh'ha no de vess lengiuu del certificator, doperaa per quej sistema che necessiten 'na garanzia ma anca el mantegnì el secrett, 'me el vot elettronich.

## Riferiment
*A simple, auditable and anonymous voting scheme
Regn dei Franc

Ol **Regn dei Franc** o **Regn Franc** (*Regnum Francorum* in latin) l'è stait un regn cread dei Franc con l'invasion del nord-est de la Gallia romana ind el 420. Ind i agn ol regn al s'è slargad a tuta la Gallia e part de la Jermania, fina a quand ind el 800 ol Carl Magn l'è stait incoronad imperador.

Ol regn l'era spartid in do grande rejon, Neustria e Austrasia, e l'è stait governad de do dinastie: i Merovinj (420-751) e i Carolinj (751-800), anc se quests qé i g'hiva jamò ol poder real jà de la fin del VII secol, col titol de maester de palaz.

## Riferiments
*  
*
Union dovanala

'N **union dovanala** a l'è 'n area indova i entità che ne fann part se impegnen a garantì la libera circolazion di merci e de doperà 'n unega tariffa vers i alter zon dovanai.

## Riferiment
*unione doganale - Dizionario di Economia e Finanza

## Vos corelaa
*Area de liber scambi
*Liga dovanala
*Liga Lombarda
Massa

La **massa** (del grec: *μᾶζα*, torta d'orz, grœm de pasta) l'è la grandeza fisega qe la esprim la nozion comuna de quantitaa de materia. L'è un concet fondamental ind la mecanega e ind la fisega in jeneral. Ind el sistema internazional l'è misurada cond el qilogram.

Ind la fisega classega l'era considerada una proprietaa intrinsega de la materia, e rapresentada cond un scalar. Inscambe, ind la relativitaa ristreita, l'è ligada a l'enerja qe al g'ha ol corp, segond la famosa formula E=mc². In qell ambet qé, s'è definida la massa a repos, çoè l'invariant relativisteg per indicar la massa de una particella ind el cas qe la sies ferma (misurad in eV).

## Riferiments
*
Basshunter

**Basshunter**, **Jonas Erik Altberg** (Halmstad, 22 de dezèmber del 1984) l'è on cantant, produtùr discogràfech e DJ svedés.

## Discografia
### Albüm de Stüdi
* *[[The Bassmachine]]* (2004)
* *[[LOL (^^,)|LOL <(^^,)>]]* (2006)
* *[[Now You're Gone – The Album]]* (2008)
* *[[Bass Generation]]* (2009)
* *[[Calling Time]]* (2013)

### Singui
* "The Big Show" (2004)
* "Welcome to Rainbow" (2006)
* "Boten Anna" (2006)
* "Vi sitter i Ventrilo och spelar DotA" (2006)
* "Jingle Bells" (2006)
* "Vifta med händerna" (2006)
* "Now You're Gone" (2007)
* "Please Don't Go" (2008)
* "All I Ever Wanted" (2008)
* "Angel in the Night" (2008)
* "Russia Privjet (Hardlanger Remix)" (2008)
* "I Miss You" (2008)
* "Walk on Water" (2009)
* "Al final" (2009)
* "Every Morning" (2009)
* "I Promised Myself" (2009)
* "Saturday" (2010)
* "Fest i hela huset" (2011)
* "Northern Light" (2012)
* "Dream on the Dancefloor" (2012)
* "Crash & Burn" (2013)
* "Calling Time" (2013)
* "Elinor" (2013)
* "Masterpiece" (2018)
* "Home" (2019)
* "Angels Ain't Listening" (2020)
* "Life Speaks to Me" (2021)
* "End the Lies" (& Alien Cut) (2022)
* "Ingen kan slå (Boten Anna)" (Victor Leksell) (2023)

## Sitt offizial

* Sit üficial de Basshunter
Apis (jener)

***Apis*** (del latin) l'è un jener de insets soçai de la fameia *[[Apidae]]*. L'è l'uneg jener de la tribuu ***Apini***. Ind el parlar comun i esemplar è ciamads **ava**, **aviga** o **avigg**.

I specie i produx una granda quantitaa de mel, e do de qeste i pœl vesser levade de l'om: l*[[Apis mellifera]]* e l*[[Apis cerana]]*.
La prima l'è spantegada in tuts i continents (manc i zone artige e antartige), e l'è l'unega cognossida in Europa.

## Specie
Ol jener al g'ha dent 27 specie:
* *[[Apis aenigmatica]]* Rayment
* *[[Apis andreniformis]]* Smith
* *[[Apis armbrusteri]]* Zeuner
* *[[Apis bihamata]]* Panzer
* *[[Apis breviligula]]* (Maa)
* *[[Apis catanensis]]* Roussy
* *[[Apis cerana]]* Fabricius - ava mellifera oriental o ava indica.
* *[[Apis dorsata]]* Fabricius - ape jigant.
* *[[Apis florea]]* Fabricius - ape nana.
* *[[Apis henshawi]]* Cockerell
* *[[Apis incisa]]* Fourcroy
* *[[Apis koschevnikovi]]* Enderlein
* *[[Apis laboriosa]]* Smith
* *[[Apis lieftincki]]* Maa
* *[[Apis longitibia]]* Zhang
* *[[Apis melisuga]]* Zeuner & Manning
* *[[Apis mellifera]]* Linnaeus - ava europea.
* *[[Apis miocenica]]* Hong
* *[[Apis nigrocincta]]* Smith
* *[[Apis peroni]]* Latreille
* *[[Apis petrefacta]]* (Riha)
* *[[Apis philippina]]* (Skorikov)
* *[[Apis samarensis]]* Maa
* *[[Apis seminuda]]* Fabricius
* *[[Apis unicolor]]* Latreille
* *[[Apis vechti]]* Maa
* *[[Apis vetusta]]* Engel

## Riferiments
*
Gesa de San Vicenz in Praa

Quella de **San Vicenz in Praa** (italian: *Basilica di San Vincenzo al Prato*) a l'è ona gesa de Milan, tra i pussee vegg de la citaa.
La se troeuva minga delonsg de la Darsena, e l'è l'unega gesa de Milan che l'ha conservaa el sò stil vegg del temp paleocristian: al contrari de tanti olter ges, a gh'è minga staa de soraposizzion de olter stil pussee modern. In 'sta manera, a l'è on bon esempi de studi de come l'è che l'era l'art paleocristiana a Milan.

## Storia
La gesa pussee veggia l'è stada fondada al temp del re longobard Desideri, in del 770. La prima dedicazzion a l'era a la Madona, ma poeu l'è stada cambiada in onor de San Vicenz, perchè gh'è staa trovaa el sò corp indè che adess a gh'è la cripta.
In del 806 gh'è staa giontaa on monestee di benedettin: in di secoi dopo, i monegh hann rangiaa su la gesa, che l'era dree a crodà, ma i hann conservaa el stil vegg.
El monestee l'è staa sopress in del 1520; in del 1598 la gesa l'è deventada ona parocchia.
In del 1797, quand gh'è rivaa a Milan i soldaa del Napoleon, la gesa l'è stada desconsacrada, e l'è vegnuda on deposet militar. In del Vottcent l'è stada doperada anca 'me fabrica.
Intorna al 1880, finalment, i comission ligaa a la Cademia di Bei Art hann volzaa la vos per salvà la gesa: alora l'architett Giacom Landrian l'ha restaurada de bell noeuv, e 'l g'ha daa l'aspett del dì d'incoeu. Dopo quasi on secol, el sit l'è tornaa a vess ona gesa e ona parocchia, ligada al territori de Sant Ambroeus. I restaver inn andaa inanz anca in del XX secol.
## Coriositaa
In di temp indree (per esempi anca in di poesii del Porta) la gesa a l'era cognossuda anca comè *San Vicenz di matt*, perchè lì arent a gh'era ona sort de manicomi.

## Alter progett
Inset

I **insets** (nom scientifeg: **Insecta**, del latin) i è una class de animai qe i è dent ind el grand phylum dei Arthropoda. Qesta class qé l'è la plussee granda intra i regrupaments animai: i g'ha dent plu de vun milion de specie, circa cinq su ses del regn animal.

L'è opinion comuna qe i sies stait i prim colonizador dei terre for del mar. I è presents in qualsessia ambient ind el qual la ge sies de la sostanza organega, con manifestazion de una granda capacitaa de competizion.

## Riferiments
Monarchia assoluta

La **monarchia assoluta** a l'è el sistema de monarchia indova el monarca a l'è minga limitaa de nissuna legg, regolament o tradizion e 'l gh'ha dònca el poder assoluu in sui decision del Stat.

## Riferiment
*Monarchia
Benetton Formula

La **Benetton Formula** l'è stada una scüderia de Formula 1 italiana, fundada del Luciano Benetton ind el 1985. La Benetton l'ha vengiüü dü titui mundiai piloti ind el 1994 e ind el 1995 cunt el pilota tudesch Michael Schumacher e un Campiunaa del Mund Custrutur ind el 1995.

## Statistegh
* Gran Premi curüü: 260
* Punti cunquistaa: 861,5
* Gran Premi vengiüü: 27
* Podi: 94
* Dupiett: 2
* Pole position: 15
* Gir velus: 36
* Clasifica migliur in del Campiunaa Piloti: 1° - 2 volt (1994, 1995)
* Clasifica migliur in del Campiunaa Custrutur: 1° (1995

### Campiun del mund cun la Benetton
* Michael Schumacher - 2 volt (1994, 1995)

### Piloti cun püssee Gran Premi
* Michael Schumacher - 68 (19 vitori, 38 podi, 10 pole)
* Giancarlo Fisichella - 66 (7 podi, 1 pole)
* Alexander Wurz - 52 (1 podio)
* Alessandro Nannini - 46 (1 vitoria, 9 podi)
* Gerhard Berger - 46 (2 vitori, 6 podi, 1 pole)
* Jean Alesi - 33 (13 podi, 1 pole)
* Thierry Boutsen - 32 (6 podi)
* Nelson Piquet - 32 (3 vitori, 7 podi)
* Teo Fabi - 32 (1 podi, 2 pole)
* Johnny Herbert - 24 (2 vitori, 4 podi)